Eide
        
         (tettstad)
Store norske leksikon,Geografi,Norges geografi,Vestland,Voss herad,Voss
Eide er ein tettstad i Voss kommune i Vestland. Tettstaden er ifølgje SSBs definisjon 0,8 km², og har 501 innbyggjarar (2022).
Eide er det same som Granvin tettstad. Eide ligg i botnen av Granvinsfjorden, ein nordgåande arm av Hardangerfjorden.Eide har frå gamalt vore utførselshamn for varer frå Vossabygda. Staden har lange skyss-skaffartradisjonar. Det som i dag er Jaunsens gjestgjevarstad vart bygd mellom 1759 og 1785. Etter at det i 1870 vart opna ubrote vegsamband til Voss, og særleg etter opninga av Granvinbanen Eide-Voss i 1883 kom mye av turiststraumen mellom Bergen og Hardanger over Eide. Passasjertrafikken vart nedlagd i 1985; banen i 1988.I dag er Eide framleis eit trafikknutepunkt for indre Hardanger med bussamband til mellom anna Voss, Bergen og Kvam. Riksveg 79, som går langs nordsida av Granvinsfjorden/Hardangerfjorden, går gjennom Eide og knyter riksveg 13 like nord for tettstaden saman med fylkesveg 49 i Norheimsund.Eide var administrasjonssenter i tidlegare Granvin kommune. Kart  Les meir i Store norske leksikon Voss Granvin